stanford-oval/wikipedia huggingface dataset:
Tšagodoštšan piiri
Aiheesta muualla

Tšagodoštšan piirin sivusto (Arkistoitu – Internet Archive) (venäjäksi)
Tšagodoštšan piiri Vologdan alueen sivustolla (Arkistoitu – Internet Archive) (venäjäksi)
Babajevo •
Babuškin •
Belozersk •
Grjazovets •
Harovsk •
Kadui •
Kirillov •
Kitšmengski Gorodok •
Mežduretšje •
Nikolsk •
Njuksenitsa •
Šeksna •
Sjamža •
Sokol •
Tarnogski Gorodok •
Totma •
Tšagodoštša •
Tšerepovets •
Tšerepovets •
Ustjužna •
Ust-Kubinskoje •
Vašk •
Veliki Ustjug •
Verhovažje •
Vologda •
Vologda •
Vožega •
Vytegra
Verenahof

Verenahof (myös Büttenharter Hof tai Verenahöfe) oli Saksan eksklaavi Sveitsissä. Pinta-alaa eksklaavilla oli 43 hehtaaria. Hallinnollisesti eksklaavi oli osa saksalaista Wiechs am Randenin kuntaa (nykyisin osa Tengenin kaupunkia), ja sen erotti Wiechs am Randenista 200–300 metriä leveä kaistale Sveitsiä.
Verenahofista tuli vuonna 1806 Badenin eksklaavi Schaffhausenin kantonin sisälle. Sveitsi yritti vuosina 1815 ja 1839 saada ilman tulosta Verenahofia itselleen.
4. lokakuuta 1967 Verenahofista tuli osa Sveitsiä. Tuolloin alueella oli vain kolme kotia ja alle tusina asukasta. Nykyisin Verenahof kuuluu sveitsiläiseen Büttenhardtin kuntaan.
Aiheesta muualla

Kuvia ja karttoja Verenahofista (Arkistoitu – Internet Archive) (englanniksi)
Troubadour (albumi)

| Troubadour J>  J. Cale |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Formaatti: LP-levy
 Tuottaja(t): Audie Ashworth
 Tyylilaji: country, rock
 Kesto: 36.53
 Levy-yhtiö: Shelter Recording Company, Inc.
J. J. Calen muut julkaisut
| Okie 1974 | Troubadour 1976 | 5 1979 |
Troubadour on J. J. Calen neljäs studioalbumi vuodelta 1976. Sen on tuottanut Audie Ashworth ja julkaissut Los Angelesissa toimiva Shelter Recording Company, Inc. Valmistukseen ja jakeluun Euroopassa on osallistunut Lontoossa toimiva Island Records Limited. Kannen on tällöin valmistanut lontoolainen MacNeill Press, Ltd.
Levykannen taidesuunnittelija on Vigon Nahas Vigon ja kuvat on tehnyt Charles E. White III.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hey Baby | 3.16 |  |  |  |  |  |  |  |
| 2. | Travelin' Light | 2.53 |  |  |  |  |  |  |  |
| 3. | You Got Something | 4.04 |  |  |  |  |  |  |  |
| 4. | Ride Me High | 3.39 |  |  |  |  |  |  |  |
| 5. | Hold On | 2.05 |  |  |  |  |  |  |  |
| 6. | Cocaine | 2.51 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | I’m a Gypsy Man | 2.45 |  |  |  |  |  |  |  |
| 2. | The Woman That Got Away | 2.55 |  |  |  |  |  |  |  |
| 3. | Super Blue | 2.41 |  |  |  |  |  |  |  |
| 4. | Let Me Do It To You | 3.01 |  |  |  |  |  |  |  |
| 5. | Cherry | 3.27 |  |  |  |  |  |  |  |
| 6. | You Got Me On So Bad | 3.16 |  |  |  |  |  |  |  |
Kappaleet on tehnyt J. J. Cale ja julkaissut ATV Music Ltd lukuun ottamatta kappaletta "I'm a Gypsy Man", jonka on tehnyt Sonny Curtis ja julkaissut Warner Bros Music Ltd.
Muusikot

J. I. Allison - lyömäsoittimet
Audie Ashworth – lyömäsoittimet
Bill Boatman – rytmikitara
Harold Bradley – sähkökitara
Chuck Browning – kitara
Kenny Buttrey – rummut
J. J. Cale – sähkökitara, laulu, piano, urut, basso, slidekitara
Tommy Cogbill – basso
Charles Dungey – basso
Buddy Emmons – steelkitara
Dennis Goode – vetopasuuna
Lloyd Green – steelkitara
Buddy Harmon – rummut
Karl Himmel – rummut, lyömäsoittimet
Jimmy Karstein – rummut, lyömäsoittimet
Kenny Malone – rummut
Farrell Morris – lyömäsoittimet, vibrafoni
Joe Osborn – basso
Gary Paxton – äänet
Gordon Payne – kitara
Billy Puett – saksofoni
Bill Pursell – piano
Bill Raffenspeger – basso
George Tidwell – trumpetti
Don Tweedy – Arp
Bobby Woods – piano
Reggie Young  – sähkökitara, akustinen kitara
Tuotanto

Äänitysstudiot:
Log Cabin, Murfreesboro, Tennessee
Bradley's Barn, Mt. Juliet, Tennessee
Columbia Studio, Nashville, Tennessee
Crazy Mama's Studio, Nashville
Burbank Studio, Burbank, Kalifornia
Youngun Sound, Murfreesboro
Woodland Studio, Nashville
Äänittäjät:
Chip Young
Joe Mills
Ron Reynolds
Audie Ashworth
Jimmy Tarbutton
R. Neal
Rick Horton
Miksaajat:
Joe Mills
J. J. Cale
Jim Tarbutton
Kappale-erittely

"Hey Baby"
Äänitysstudio: Log Cabin
Äänittäjä: Chip Young
Miksaaja: Joe Mills
Basso: Charles Dungey
Rummut: Karl Himmel
Rytmikitara: Reggie Young
Steelkitara: Lloyd Green
Sähkökitara & laulu: J. J. Cale
"Travelin' Light"
Äänitysstudio: Bradley's Barn
Äänittäjä: Joe Mills
Miksaaja: J. J. Cale
Basso: Tommy Cogbill
Rummut: Karl Himmel
Lyömäsoittimet & vibrafoni: Farrell Morris
Rytmikitara: Harold Bradley
Sähkökitarat & laulu: J. J. Cale
"You Got Something"
Äänitysstudiot: Columbia & Crazy Mama's
Äänittäjät: Ron Reynolds, Audie Ashworth
Miksaaja: J. Tarbutton
Basso: Joe Osborn
Rummut: Kenny Buttrey
Lyömäsoittimet: Audie Ashworth
Arp: Don Tweedy
Rytmikitara: Harold Bradley
Piano, urut, kitarat & laulu: J. J. Cale
"Ride Me High"
Äänitysstudio: Crazy Mama's
Äänittäjä: Jim Tarbutton
Miksaaja: J. J. Cale
Rummut & lyömäsoittimet: Karl Himmel
basso & kitarat: J. J. Cale
"Hold On"
Äänitysstudio: Columbia
Äänittäjä: Ron Reynolds
Miksaaja: J. J. Cale / Crazy Mama's
Basso: Tommy Cogbill
Rummut: Buddy Harmon
Steelkitara: Buddy Emmons
Sähkökitara & laulu: J. J. Cale
"Cocaine"
Äänitysstudiot: Columbia & Crazy Mama's
Äänittäjä: Ron Reynolds
Miksaaja: J. J. Cale
Rummut: Kenny Buttrey
Sähkökitarasoolo: Reggie Young
Basso, sähkökitarat & laulu: J. J. Cale
"I'm a Gypsy Man"
Äänitysstudiot: Burbank & Crazy Mama's
Äänittäjä: R. Neal
Miksaaja: J. J. Cale
Basso: Bill Raffenspeger
Rummut: Jimmy Karstein
Lyömäsoittimet: J. I. Allison
Rytmikitara: Bill Boatman
Sähkökitarat & laulu: J. J. Cale
"The Woman That Got Away"
Äänitysstudiot: Columbia & Crazy Mama's
Äänittäjä: Ron Reynolds
Miksaaja: Jimmy Tarbutton
Basso: Tommy Cogbill
Rummut: K. Buttrey
Piano: Bobby Woods
Kitaraduo: Gordon Payne & Chuck Browning
Sähkökitarasoolot, slidekitara & laulu: J. J. Cale
"Super Blue"
Äänitysstudio: Youngun Sound
Äänittäjä: Chip Young
Miksaaja: J. J. Cale / Crazy Mama's
Basso: Charles Dungey
Rummut: Karl Himmel
Vibrafoni: Farrell Morris
Akustinen kitarasoolo: Reggie Young
Steelkitara: Lloyd Green
Sähkökitara & laulu: J. J. Cale
"Let Me Do It To You"
Äänitysstudio: Crazy Mama's
Äänittäjä: Jimmy Tarbutton
Miksaaja: J. J. Cale
Basso: Tommy Cogbill
Rummut: K. Buttrey
Trumpetti: George Tidwell
Vetopasuuna: Dennis Goode
Saksofoni: Billy Puett
Sähkökitarat & laulu: J. J. Cale
"Cherry"
Äänitysstudio: Woodland
Äänittäjä: Rick Horton
Miksaaja: J. J. Cale / Crazy Mama's
Basso: Tommy Cogbill
Rummut: Kenny Malone
Lyömäsoittimet: Farrell Morris & Jimmy Karstein
Äänet: Gary Paxton
Sähkökitarat & laulu: J. J. Cale
"You Got Me On So Bad"
Äänitysstudio: Bradley's Barn
Äänittäjä: Joe Mills
Miksaaja: Jimmy Tarbutton / Crazy Mama's
Basso: Tommy Cogbill
Rummut: Buddy Harmon
Piano: Bill Pursell
Ensimmäinen sähkökitarasoolo & laulu: J. J. Cale
Toinen sähkökitarasoolo: Harold Bradley
Uuden Venäjän kuvernementti

| Uuden Venäjän kuvernementti Новоросійська губернія Новоросси́йская губе́рния |
| --- | --- |
 Uuden Venäjän (Novorossijskin) kuvernementti ja sen 12 kihlakuntaa vuonna 1800.
Perustettu:  1764 (1783 saakka)
Perustettu uudelleen:  1797
Lakkautettu:  1802
Hallinto:  
 – hallinnollinen keskus:  Krementšuk (1764-1783), Novorossijsk (eli Dnipro, 1797-1802)
Väkiluku (1897):  2 733 612
Uuden Venäjän kuvernementti (ukr. Новоросійська губернія,  Novorosijska hubernija, ven. Новоросси́йская губе́рния,  Novorossijskaja gubernija) oli Venäjän keisarikunnan kuvernementti vuosina 1764–1783 ja uudelleen, entistä laajempana vuosina 1797–1802. Kuvernementtikaupunkina oli aluksi Krementšuk (1764–1783), vuosina 1797–1802 Novorossijsk (nykyinen Dnipro). Vuonna 1802 laaja Uuden Venäjän kuvernementti pilkottiin pienempiin osiin, useammaksi uudeksi kuvernementeiksi.
Uuden Venäjän kuvernementin alueen laajeneminen ennen vuotta 1800.
Kuvernementin alue laajeni vuosien kuluessa. Vuonna 1800 kuvernementti oli paikallishallintoa varten jakautunut 12 kihlakuntaan (ujezd).
Uuden Venäjä kuvernementin hajoamisen jälkeen

Uuden Venäjän kuvernementin hajoamisesta huolimatta Venäjän keisarikunnan Mustanmeren pohjoispuolisista alueista käytettiin ainakin joissain yhteyksissä myöhemminkin nimitystä ”Uusi-Venäjä”.
Esimerkiksi vuosina 1822–1874 Venäjän keisarikunnan eteläosissa, pitkälti aiemman Uuden Venäjän kuvernementin alueen kattaen, sijaitsi Uuden Venäjän ja Bessarabian kenraalikuvernementti[lähde? ], eli Uuden Venäjän aluepiiri (Novorossijski i Bessarabskoje general-gubernatorstvo, Novorossijski krai). Se jakautui useisiin kuvernementteihin tai alueisiin (oblast). Aluepiirin johtajalla oli kenraalikuvernöörin arvo. Eräs tunnetuimpia kenraalikuvernöörejä oli vuosina 1823–1854 tehtävää hoitanut Mihail Vorontsov.
Ruotsalaisen Nordisk familjebok -tietosanakirjan toinen laitos (1916) käyttää nimitystä ”Etelä- eli Uusi-Venäjä” (ruots. Syd- l. Ny-Ryssland) kuvaamaan tuolloisen neljän kuvernementin (Bessarabian, Hersonin, Taurian ja Jekaterinoslavin kuvernementit) käsittämää aluetta.
Aiheesta muualla

Novorossijski krai (Новороссийский край) (Brockhaus–Jefron -tietosanakirjan artikkeli verkkomuodossa Uuden Venäjän aluepiiristä) Entsiklopeditšeski slovar F. A. Brokgauza i I. A. Jefrona, 1890—1907. Viitattu 24.3.2014. (venäjäksi)
Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 26.3.2014. (venäjäksi)
Merkinnän syy: Osa perustiedoista kuten aluelaajentumisen kuvaus, pinta-ala ja asukasluku puuttuvat.
Vappu Nevalainen

Fredrika (Frida) Valpuri Nevalainen, kirjailijanimi Vappu Nevalainen (31. toukokuuta 1891 – 15. maaliskuuta 1974) oli Tampereella asunut kirjatyöntekijä ja kirjailija. Hän julkaisi novellikokoelman "Elämän ihme".
Teoksia

Elämän ihme. WSOY 1928
Turvapaikanhakijoiden mielenosoitus Helsingissä 2017

Mielenosoitus Helsingin Rautatientorilla 20. helmikuuta 2017.
Turvapaikanhakijoiden mielenosoitus Helsingissä 2017 Suomen kielteisiä turvapaikkapäätöksiä ja pakkopalautuksia vastaan vuonna 2017 jatkui yli seitsemän kuukautta Helsingin keskustassa. Turvapaikanhakijoiden sit-in mielenosoitus tunnetaan myös nimellä Oikeus elää ja Right to Live. Mielenosoittajista enemmistö oli irakilaisia.
Mielenosoittajat vaativat pakkopalautusten lopettamista sekä Maahanmuuttoviraston kielteisten turvapaikkapäätösten uudelleenkäsittelyä niissä ilmenneiden lukuisten virheiden vuoksi. Muita tavoitteita ovat turvapaikanhakijoiden oikeusturvan takaaminen sekä se, että turvapaikanhakijoita ei enää poistettaisi vastaanottokeskuksista ilman että heille olisi tiedossa seuraava majoituspaikka.
Maahanmuuttoviraston linjaa palautuksia kohtaan on vastustettu aikaisemmissakin mielenosoituksissa Helsingissä.
Taustaa

Vuosina 2014–2015 Euroopan pakolaiskriisin alettua Suomeen saapui yhteensä yli 36 000 turvapaikanhakijaa. Maahanmuuttovirasto palkkasi satoja uusia työntekijöitä päätöksentekojen nopeuttamiseksi. Muun muassa kokemattomien työntekijöiden, kiireellisten aikataulujen ja tulkkivirheiden vuoksi turvapaikkapäätöksissä on ilmennyt lukuisia virheitä. Vuonna 2016 hallinto-oikeudet palauttivat 3,6 prosenttia turvapaikkapäätöksistä virheellisenä takaisin Migrin käsiteltäväksi, kun vuonna 2015 vastaava luku oli 0,2 prosenttia. Hallinto-oikeuden arvion mukaan useimmiten palautuksen syynä on, että valittajat ovat esittäneet uusia selvityksiä vasta oikeuskäsittelyssä.
Keväällä 2015 Suomen lainsäädännöstä poistettiin tilapäinen oleskelulupa, joka voitiin myöntää kielteisen turvapaikkapäätöksen saaneille henkilöille, jotka eivät suostuneet poistumaan Suomesta vapaaehtoisesti. Lakimuutoksen jälkeen tilapäinen oleskelupa myönnetään vain, jos vapaaehtoinen paluu ei ole tosiasiassa mahdollinen.
17. toukokuuta 2016 Suomen ulkomaalaista poistettiin humanitaarinen suojelu, jonka mukaan turvapaikanhakijalle on voitu myöntää oleskelulupa, jos hän ei voi palata kotimaahansa esimerkiksi huonon turvallisuustilanteen vuoksi. Samana päivänä Maahanmuuttovirasto ilmoitti Irakin, Afganistanin ja Somalian olevan aikaisempaa turvallisempia maita palata. Nämä linjaukset ovat vaikuttaneet negatiivisten turvapaikkapäätösten kasvuun. Samaan aikaan Suomen ulkoministeriö kehottaa kuitenkin välttämään matkustamista kaikkiin kolmeen edellä mainittuun maahan huonon turvallisuustilanteen vuoksi. Ulkoministeriön matkustustiedotteen ja Maahanmuuttoviraston maalinjauksen lähtökohdat ovat erilaiset. Ulkoministeriö katsoo asiaa tavallisen suomalaisen lomamatkailijan näkökulmasta, kun Maahanmuuttovirasto katsoo asiaa paikallisen asukkaan näkökulmasta.
Lokakuussa 2016 Suomi ja Afganistan allekirjoittivat sopimuksen jonka mukaan Suomi pystyy palauttamaan kielteisen turvapaikkapäätöksen saaneita afganistanilaisia vasten tahtoaan. Marraskuussa Suomi aloitti myös irakilaisten pakkopalautukset. Irakin hallitus on ilmoittanut vastustavansa pakkopalautuksia ja toivovansa maiden suorittavan pelkästään vapaaehtoisia paluita, myös Irakin siirtolais- ja pakolaisministeri Jasim Mohammed Al-Jaf on pyytänyt ”erityisesti Suomea” lopettamaan irakilaisten pakkopalautukset.
Tapahtumat > Konfliktit

Kantasuomalaiset miehet yrittivät 19. maaliskuuta estää muutaman turvapaikanhakijan pääsyn julkiseen käymälään. Seuranneessa konfliktissa turvapaikanhakija lähestyi tilannetta kuvannutta naista ja häntä sumutettiin kaasusumuttimella kasvoihin. Kaasua käyttänyttä suomalaista miestä epäillään pahoinpitelystä ja kaasusumutuksen kohteena ollutta ulkomaalaista pahoinpitelyn yrityksestä.
Maaliskuun 23. ja 24. päivän välisenä yönä tunnistamattomaksi jäänyt henkilö kävi sytyttämässä turvapaikanhakijoiden teltan sytytysnesteellä tuleen. Tuhopolton sammuttamisen yhteydessä loukkaantui yksi henkilö.
Tuki

Rahoitusta mielenosoitukseen on kerätty muun muassa yksityislahjoituksilla. Yhtenä rahoituksen lähteenä toimi myös kristillinen Kotimaanapu, jonka toimintaa hallinnoi Kirkkopalvelut ry. Kotimaanavun Internet-sivuilla on ollut useita Helsingin seurakuntayhtymän erityisdiakonian keräyksiä mielenosoituksen rahallista tukea varten. Yksityiset mielenosoittajia tukevat henkilöt avustavat toimintaa myös muun muassa tuomalla ruokaa ja talvella hiiliä lämmitykseen.
Maaliskuun 1. päivänä 24 teatteria eri puolilla Suomea lukivat Migrin kielteisiä turvapaikkapäätöksiä yleisölle We see you Migri -nimisessä tempauksessa. Tempauksen innoittamana myös monissa seurakunnissa luettiin ääneen kielteisiä turvapaikkapäätöksiä.
Maaliskuun 10. päivänä kulttuuri- ja taidealan ammattilaiset ottivat kantaa Suomen maahanmuuttopolitiikkaan ja allekirjoittivat noin 10 000 nimen tukiadressin. 29. huhtikuuta yli 200 asiantuntijaa allekirjoitti vetoomuksen, jonka mukaan oikeusvaltion on kannettava vastuunsa pakolaiskriisissä.
Maaliskuun 11. päivänä Oulussa järjestettiin tukimielenosoitus Rautatientorin Oikeus elää -mielenosoitukselle. Oulun mielenilmaisu jatkui lähes kaksi kuukautta yötä päivää, kunnes se lopetti toimintansa 26. huhtikuuta. Oulun torilla mieltään osoittaneiden turvapaikanhakijoiden telttaa yritettiin tuhopolttaa polttopulloiskulla.
20. kesäkuuta 2017 Paula Risikolle luovutettiin yli 11 000 allekirjoitusta kerännyt vetoomus, jossa vaaditaan turvapaikanhakijoiden lainmukaista kohtelua tutkivan täysin riippumattoman selvitysryhmän perustamista.
Tukensa turvapaikanhakijoille ovat ilmaisseet myös muun muassa Rautatientorin molemmin puolin sijaitsevat Ateneum Refugees Welcome -tekstillä varustetulla banderollilla, sekä Kansallisteatteri pyörittämällä samaa lausetta rakennuksen julkisivulla olevalla näyttöruudulla. Kiasma puolestaan tukee mielenosoitusta muun muassa varastoimalla heidän kalustoaan.
Lokakuun 27. päivänä oikeudenmukaisempien turvapaikkaprosessien ja päätöksenteon puolesta työtä tekevälle Right To Live -kollektiiville myönnettiin ETMUn tunnustuspalkinto merkittävästä työstä etnisten suhteiden ja kansainvälisen muuttoliikkeen kysymysten parissa.
Eri uskontojen pastoreita, pappeja ja diakoneja on osoittanut tukensa turvapaikanhakijoille ja heidän mielenosoitukselleen.
Aiheesta muualla

Mielenosoituksen blogi
Migrileaks
Rautatientori 11. maaliskuuta 2017 Oikeus elää -tukikonsertin aikana.
Mielenosoittajat marssimassa Rautatientorilta Senaatintorille 15. maaliskuuta 2017.
Tenting on Solitarity -telttainstallaatio mielenosoituksessa maailman pakolaispäivänä 20. kesäkuuta 2017. Installaatio osoitti tukensa kaduilla eläville turvapaikanhakijoille, pakolaisille ja paperittomille.
Uppo-Nalle eksyksissä

| Uppo-Nalle eksyksissä |
| --- | --- |

Kirjailija:  Elina Karjalainen
Kuvittaja:  Hannu Taina
Kansitaiteilija:  Hannu Taina
Kieli:  suomi
Genre:  lasten- ja nuortenkirjallisuus
Kustantaja:  WSOY
Julkaistu:  1984
Sivumäärä:  135
ISBN:  951-0-11875-3
Sarja: Uppo-Nalle kirjat
Edeltävä:  Uppo-Nallen ystäväkirja (1982)
Seuraava:  Uppo-Nallen värityskirja ( 1984)
Löydä lisää kirjojaKirjallisuuden teemasivulta
Uppo-Nalle eksyksissä on Elina Karjalaisen kirjoittama lastenkirja, joka on ilmestynyt vuonna 1984 WSOY:n kustantamana sarjassa WSOY-nuortenkirjat. Se on seitsemäs Uppo-Nalle-kirja. Ensimmäistä painosta tehtiin 31 000 kappaletta.
Kirjan on kuvittanut Hannu Taina. Kirja on omistettu Nancylle ja Pertsalle.
Aiheesta muualla

Kirjan esittely Kirjasammossa
Vaasan kansalaisopisto Alma

Vaasan kansalaisopisto Alma on vapaan sivistystyön oppilaitos, joka toimii Vaasassa, Isossakyrössä ja Laihialla. Kurssikielinä on pääosin suomi ja ruotsi.
Kursseja kansalaisopistossa on mm kielistä, taiteista ja kädentaidoista sekä taiteen perusopetusta lapsille ja nuorille sekä aikuisille.
Ohjelmassa on myös opintopisteitä kerryttäviä ja verkkokursseja.
Opistolle valittu nimi Alma viittaa Alma Kuulaan ja Alma Skogiin.
Aiheesta muualla

Vaasan kansalaisopiston verkkosivut
Venäjän kansallisorkesteri

Venäjän kansallisorkesteri esiintymässä vuonna 2009.
Venäjän kansallisorkesteri (ven. Российский национальный оркестр, Rossijski natsionalnyi orkestr) perustettiin vuonna 1990 ja se on maansa arvostetuimpia sinfoniaorkestereita. Orkesterin perustaja ja taiteellinen johtaja on Mihail Pletnjov. Päävierailija on Vladimir Jurowski. Muita orkesteria johtaneita kapellimestareita ovat Kent Nagano, Alexander Vedernikov ja Paavo Berglund.
Gramophone arvioi kansallisorkesterin ensimmäisen levytyksen Tšaikovskin Pateettisesta sinfoniasta kaikkien aikojen parhaaksi. Sittemmin orkesteri on julkaissut yli 50 levytystä Deutsche Grammophonille ja PentaTone Classicsille. Naganon johtama Venäjän kansallisorkesterin versio Sergei Prokofjevin Pekka ja susi -oopperasta toi sille vuonna 2004 Grammy-palkinnon ensimmäisenä venäläisenä orkesterina. Kertojina levyllä vierailivat Sophia Loren, Bill Clinton ja Mihail Gorbatšov.
Aiheesta muualla

russianarts.org – Virallinen sivusto (Arkistoitu – Internet Archive) (englanniksi) (venäjäksi)
Uuden-Taipein vesipuistoräjähdys 2015

| Uuden-Taipein vesipuistoräjähdys 2015 |
| --- | --- |
Päivämäärä:  27. kesäkuuta 2015
Kellonaika:  20.30
Tapahtumapaikka:  Formosa Fun Coast, Uusi-Taipei, Taiwan
Syy:  pölyräjähdys
Kuolleita:  15
Loukkaantuneita:  yli 500
Uuden-Taipein vesipuistoräjähdys 2015 tapahtui 27. kesäkuuta 2015 Formosa Fun Coast -vesipuistossa Uudessa-Taipeissa Taiwanissa, kun siellä järjestetyssä Color Play Asia -juhlassa ilmassa leijunut värijauhe syttyi tuleen aiheuttaen pölyräjähdyksen. Räjähdyksessä loukkaantui yli 500 ihmistä, joista noin 190 vakavasti. Loukkaantuneista 15 menehtyi vammoihinsa.
Tausta

Color Play Asia -juhlan idea oli peräisin hindulaisesta holi-juhlasta, jossa käytetään värijauhetta. Color Play Asia järjestettiin ensimmäisen kerran Kaohsiungissa elokuussa 2013, ja siitä tuli sen jälkeen jokavuotinen tapahtuma. Asiantuntija Tsing Huan kansallisesta yliopistosta varoitti vuonna 2013, että tapahtumassa käytetty värijauhe voi aiheuttaa pölyräjähdyksen, jos se on syttyvää.
Tapahtumat

Color Play Asia -juhla järjestettiin 27. kesäkuuta 2015 Formosa Fun Coast -vesipuistossa. Juhlaan oli myyty noin 4 000 lippua. Jokaiselle juhlijalle annettiin kolme pakettia värijauhetta (värjättyä maissitärkkelystä), jota he saivat levittää juhla-alueelle. Henkilökunta puhalsi lisäksi paineistetulla hiilidioksidilla jauhetta kohti juhlijoita. Tapahtuman päälavan lähistölle jauhetta kertyi kerrokseksi, joka ulottui juhlijoita nilkkoihin asti. Ilmassa leijunut jauhe muodosti sakean pilven lavan ympärille.
Kello 20.30 jauhepilvi päälavan läheisyydessä syttyi tuleen aiheuttaen pölyräjähdyksen. Lavan ympäristöön levisi suuri tulipallo. Maassa ollut jauhekerros syttyi tuleen aiheuttaen palovammoja pääosin uhrien raajoihin ja vartaloihin. Tulipalo saatiin nopeasti hallintaan, mutta noin 500 ihmistä ehti loukkaantua. Pelastustöissä ensihoitajia auttamassa oli mukana sotilaita.
Uhrit

Pölyräjähdyksessä ja tulipalossa loukkaantui yli 500 ihmistä, joista noin 190 vakavasti.  Osa uhreista sai palovammoja jopa 90 prosenttiin ihostaan. Loukkaantuneista 15 kuoli vammoihinsa, heistä viimeinen marraskuussa 2015. Suurin osa loukkaantuneista oli alle 25-vuotiaita taiwanilaisia. Taiwanin ulkoministeriön mukaan loukkaantuneiden joukossa oli 14 ulkomaalaista: kahdeksan Japanista, kaksi Malesiasta ja yksi Singaporesta, Yhdysvalloista, Etelä-Afrikasta sekä Yhdistyneestä kuningaskunnasta.
Valot sammuu

| Valot sammuu (Live) Cheek |
| --- | --- | --- |

Livealbumin kansikuva
Livealbumin tiedot
 Äänitetty : 24. elokuuta 2018
 Julkaistu: 23. elokuuta 2019
 Tyylilaji: rap, hiphop
 Kesto: 02.24.00
 Levy-yhtiö: Liiga Music Warner Music Finland
Listasijoitukset
  12. (albumilista)
Cheekin muut julkaisut
| Timantit on ikuisia 2018 | Valot sammuu (Live) 2019 |   |
Valot sammuu (Live) on rap-artisti Cheekin livealbumi, joka on nauhoitettu hänen jäähyväiskeikalta Lahden mäkimontussa 24. elokuuta 2018. Se julkaistiin Liiga Musicin ja Warner Music Finlandin kautta 23. elokuuta 2019.
Cheek eli Jare Tiihonen ilmoitti musiikkiuransa lopettamisesta marraskuussa 2017. Viimeiselle keikalle myytiin 60 000 lippua vain muutaman minuutin aikana, ja televisiosta sitä seurasi yli 1.5 miljoonaa katsojaa. Keikka ilmoitettiin julkistettavan uudelleen miksattuna ja leikattuna. Samalla keikasta julkaistiin myös videotallenne DVD- ja BluRay-alustoille.
Kokoonpano

Mikko Kosonen – kitara
Jari Ilomäki – basso
Lasse Piirainen – koskettimet
Mikko Siren – rummut
Rikhard Murto – perkussiot
Antti Riihimäki, Luoma – DJ